Ályktanir samþykktar á 43 Sambandsþingi SUF

1. september 2018

1. Sjálfbærni á öllum sviðum

Ungt Framsóknarfólk vill að fiskveiðistjórnunarkerfi Íslands sé sjálfbært á öllum sviðum; þ.e. líffræðilega, efnahagslega og samfélagslega.

* Með líffræðilegri sjálfbærni er átt við að ekki sé gengið of nærri nytjastofnum með veiðum eða umgengni og að veiðimagnið byggist á vísindalegri ráðgjöf.
* Með efnahagslegri sjálfbærni er átt við að hægt sé að reka greinina með efnahagslegum ávinningi og að kerfið sé hvetjandi til þess að auka verðmætasköpun innan greinarinnar.
* Með samfélagslegri sjálfbærni er átt við að kerfið sé atvinnuskapandi, hvetjandi til nýsköpunar og styðji við þau byggðalög sem reiða sig á fiskveiðar og vinnslu.

Ungt Framsóknarfólk telur að hægt sé að gera betur þegar kemur að efnahags- og samfélagslegri sjálfbærni fiskveiða. Núverandi fiskveiðistjórnunarkerfi hefur reynst vel, til að mynda er líffræðileg sjálfbærni greinarinnar með því besta sem gerist í heiminum.

Auðlindagjöld í sjávarútvegi~~,~~ þurfa að byggja á afkomu greinarinnar hverju sinni og mega ekki vera of íþyngjandi. Þar þarf sérstaklega að horfa til lítilla og meðalstórra útgerða sem ekki hafa notið sambærilegrar virðisaukningar á aflaverðmæti sem stærðarhagkvæmni hefur í för með sér.

Þá telur ungt Framsóknarfólk að því sem byggðakvóta er ætlað er að styrkja sjávarbyggðir, sem orðið hafa fyrir fólksfækkun vegna áfalla í sjávarútvegi skuli úthlutað markvisst og til ákveðins tíma.

2. Auknar aðgerðir í loftslagsagsmálum

Ungt Framsóknarfólk vill að ríkistjórnin beiti sér í auknum mæli að því að draga úr losun gróðurhúsalofttegunda á Íslandi.

Til að Ísland geti uppfyllt sinn hlut í Parísarsáttmálanum er ljóst að mikilvægur þáttur verður orkuskipti í samgöngum á landi. Fjölga þarf hreinorku eða tvíorkubílum um 90 þúsund fyrir árið 2030 en þeir eru um 10 þúsund í ár. Ungt framsóknarfólk telur að beita ætti hagrænum hvötum, t.d. með niðurfellingu skatta á hreinorku bílum til þess að ýta undir þróun í rétta átt. Íslandi bíða miklar skuldir þegar ekki tekst að uppfylla Kyoto sáttmálann og því mikilvægt að til aðgerða verði gripið til þess að hægt sé að takmarka þennan kostnað líkt og mögulegt er.

Ungt Framsóknarfólk hvetur þá ríkistjórnina til þess að sýna gott fordæmi í verki og sjá til þess að bílar ráðuneytanna verði allir tvinn- eða rafdrifnir bílar og öll losun vegna ferðalaga ráðherra verði kolefnisjöfnuð.

3. Aukinn stuðningur við heilbrigðiskerfið

Ísland er ofarlega á mörgum alþjóðlegum listum sem mæla gæði heilbrigðisþjónustu og því ber að fagna.  Mikilvægt er að sofna ekki á verðinum til að tryggja áframhaldandi hagsæld og heilbrigði þjóðarinnar.

Ungt Framsóknarfólk telur mikilvægt að áfram verði tryggt aðgengi að grunnheilbrigðisþjónustu um allt land.  ~~F~~jórðungssjúkrahúsin verði efld til muna til að auka öryggi allra landsmanna og minnka álag á Landspítalanum.

Það er ekki síður mikilvægt að kjörin sem heilbrigðisstofnanir landsins bjóði sínu starfsfólki upp á séu nægilega góð. Starfsfólk sem hefur gengið í gegnum margra ára nám hafi hag í því að starfa við menntun sína en hverfi ekki til annarra starfa eftir nám eins og gerst hefur í miklum mæli meðal t.d. hjúkrunarfræðinga. Það er hagur allra að á heilbrigðisstofnunum sé góð mönnun en það er bæði hagkvæmara fyrir samfélagið sem og öruggara fyrir skjólstæðinga stofnananna. Áfram þarf að vinna í að stytta biðlista sem myndast hafa eftir heilbrigðisþjónustu. Þá þarf að efla forvarnir og auka skimanir til þess að fækka þeim sem  greinast með hverskyns sjúkdóma sem komnireru á okastig þegar ekki er lengur hægt að grípa inn í.

Ungt Framsóknarfólk krefst þess að námsmönnum verði tryggð sambærileg réttindi og í hinum norðurlöndunum þegar kemur að greiðsluþátttöku við heilbrigðisþjónustu. Það er með öllu óásættanlegt að námsmönnum sé gert að greiða hæsta mögulega komu- og þjónustugjald innan heiðbrigðiskerfisins enda sýna rannsóknir að meirihluti námsfólks á Íslandi sækir sér ekki nauðsynlega þjónustu vegna kostnaðar.

4. Kosningaaldur

Ungt framsóknarfólk telur að miða eigi við 1. janúar þess árs sem kjósandi nær aldri til þess að taka þátt í kosningum í stað afmælisdags. Í dag er staðan sú að fólk sem jafnvel hefur fengið sömu menntun og verið saman í félagslegu starfi frá fæðingu er mismunað eftir því hvenær á árinu það er fætt og getur því ekki tekið þátt í lýðræðislegum kosningum eins og kollegar sínir sem voru það heppnir að fæðast fyrr á árinu.

5. Fæðingarorlof

Ungt Framsóknarfólk fordæmir þær aðferðir sem notaðar eru til útreikninga á greiðsluáætlun fæðingarorlofssjóðs. Þær aðferðir virðast ekki til þess fallnar að hjálpa foreldrum. Taka þarf kerfið til heildstæðrar endurskoðunar með ýmsum hópum samfélagsins. Einnig þarf að samræma fæðingarorlof og leikskólapláss. Fæðingarorlof á að vera 12 mánuðir á barn. Fæðingarorlof á ekki að vera skattlagt.

6. Bann á einnota plasti

Ungt Framsóknarfólk vill minnka plastnotkun með banni á einnota plasti eins og plastpokum og plasthnífapör. Einnota plast er það plast sem missir notagildi sitt eftir 24 tíma.

*Beinþýðing frá NCF ályktun:*

*Plastnotkun er sívaxandi vandamál í alþjóðasamfélaginu. Einungis 20% plasts er endurunnið en restin fer út í umhverfið. Plast sem endar í hafinu er gríðarlega stórt vandamál fyrir sjávarlífríkið. Plastnotkun hefur aukist mikið síðastliðin 50 ár og nú erum við komin á þann punkt að erfitt er að snúa við. Þess vegna viljum við að notkun á einnota plasti eins og plastpokum og plasthnífapörum verði bönnuð til þess að minnka plastnotkun.*

*7.* Heimavist

Ungt framsóknarfólk vill fá heimavist fyrir nemendur af landsbyggðinni sem eru í námi í framhaldsskóla á höfuðborgarsvæðinu.

Mikill fjöldi ungra einstaklinga flytjast búferlaflutningum á sínu sextánda aldursári til að stunda nám á höfuðborgarsvæðinu. En oft búa þessir nemendur í slæmum aðstæðum og hrekjast úr námi vegna þess. Nemandi á höfuðborgarsvæðinu á betri möguleika á því að stunda nám hvar sem er á landinu heldur en nemandi af landsbyggðinni að stunda nám á höfuðborgarsvæðinu. Nemendur á Íslandi hafa rétt á því að stunda nám þar sem þeir vilja á grundvelli jafnréttislaga. Mikið af framhaldsnámi á Íslandi er einungis í boði á höfuðborgarsvæðinu, sem dæmi má taka flestar sér- og iðngreinar. Ungt framsóknarfólk telur að heimavist á höfuðborgarsvæðinu sé gríðarlegt öryggis- og fjárhagsatriði fyrir fjölskyldur á landsbyggðinni á næstu árum og eyki möguleika á því að fólk haldist í námi.

*8.* Fjarnám

Ungt Framsóknarfólk vill auka möguleika til fjarnáms á háskólastigi á Íslandi.

Fáar námsgreinar eru í boði í fjarnámi og getur það verið mjög heftandi fyrir fólk sem býr á landsbyggðinni á öllum aldri. Fólk sem er að byrja í námi eða vill bæta við sig þarf því oft að rífa sig upp úr mismunandi aðstæðum og flytjast í slæman húsnæðismarkað á höfuðborgarsvæðinu eða fara á biðlista á stúdentagörðum. Aukið fjarnám getur aukið gæði Háskóla Íslands og yrði gríðarlega mikilvægur þáttur í styrkingu landsbyggðinnar. Landsmenn eiga rétt á því að stunda nám óháð búsetu.

9. Bólusetningar

Ungt Framsóknarfólk lýsa yfir áhyggjum yfir útbreiðslu mislinga í Evrópu sem skapar verulega hættu fyrir nýbura og ung börn. Þess vegna vill ungt Framsóknarfólk skylda foreldra til að bólusetja börnin sín. Öll börn sem hafa kost á því eiga að vera bólusett. Mikilvægt er að tryggja öryggi barna og koma í veg fyrir útbreiðslu sjúkdóma eins og mislingum og rauðum hundum.

10. Hvata- eða styrkjakerfi fyrir námsfólk

Í ljósi langra biðlista eftir námsmannaíbúðum og með óhóflega lágum skerðingamörkum vegna atvinnutekna á námslán er komið í veg fyrir að námsfólk geti leigt á almennum leigumarkaði. Ungt Framsóknarfólk tekur undir með fjölmörgum hags­muna­sam­tökum náms­manna sem vilja end­ur­skoðun á núver­andi náms­lána­kerfi. Við viljum taka upp svo­kallað hvata- eða styrkja­kerfi að nor­rænni fyr­ir­mynd. Með því verður meiri stuðningur við nýja mennta­stefnu og auknir möguleikar til náms óháð efna­hag. Í fjórðu iðn­bylt­ing­unni geta réttir hvatar til náms­manna einnig betur þjónað þörfum atvinnu­lífs­ins og sér­stak­lega í iðn- og tækni­námi. Breyt­inga er þörf því grund­völlur laga um rétt til náms óháð efna­hag og búsetu með er brotinn með núver­andi náms­lána­kerfi.

11.

Ungt Framsóknarfólk telur þarft að auka jafnræði milli geðheilbrigðisþjónustu og almennar heilbrigðisþjónustu. Þeir einstaklingar sem þjást af andlegum kvillum eiga rétt á að sækja sér heilbrigðisþjónustu og aðstoð allan sólarhringinn, allan ársins hring rétt eins og hver annar sem þarf á heilbrigðisþjónustu að halda.